*****

ΚΑΝΟΝΙΣΜΟΣ (ΕΟΚ) αριθ. 728/83 ΤΟΥ ΣΥΜΒΟΥΛΙΟΥ

της 28ης Μαρτίου 1983

περί καθορισμού, για την περίοδο από 1ης μέχρι 24 Απριλίου 1983, της κατ' αποκοπή ενισχύσεως στην παραγωγή καθώς και της τιμής-στόχου στον τομέα των αποξηραμένων ζωοτροφών

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,

τον κανονισμό (ΕΟΚ) αριθ. 1117/78 του Συμβουλίου της 22ας Μαΐου 1978 περί κοινής οργανώσεως αγοράς στον τομέα των αποξηραμένων ζωοτροφών (1), όπως τροποποιήθηκε τελευταία από τον κανονισμό (ΕΟΚ) αριθ. 1433/82 (2), και ιδίως το άρθρο 3 παράγραφος 3, το άρθρο 4 παράγραφοι 1 και 3, και το άρθρο 5 παράγραφος 2,

την πρόταση της Επιτροπής,

τη γνώμη του Ευρωπαϊκού Κοινοβουλίου (3),

Εκτιμώντας:

ότι το άρθρο 3 του κανονισμού (ΕΟΚ) αριθ. 1117/78 προβλέπει ότι η κατ' αποκοπή ενίσχυση στην παραγωγή των αποξηραμένων ζωοτροφών πρέπει να καθορίζεται κατά τρόπο ώστε να βελτιωθεί ο εφοδιασμός της Κοινότητας σε πρωτεϊνούχα προϊόντα·

ότι, σύμφωνα με το άρθρο 4 του ίδιου κανονισμού, πρέπει να καθορισθεί τιμή-στόχος για ορισμένα προϊόντα του τομέα των αποξηραμένων ζωοτροφών σε δίκαιο επίπεδο για τους παραγωγούς· η εν λόγω τιμή-στόχος πρέπει να αναφέρεται σε έναν ποιοτικό τύπο αντιπροσωπευτικό της μέσης ποιότητας των αποξηραμένων ζωοτροφών που παράγονται στην Κοινότητα·

ότι, σύμφωνα με το άρθρο 5 παράγραφος 2 του κανονισμού (ΕΟΚ) αριθ. 1117/78, η συμπληρωματική ενίσχυση που προβλέπεται στην παράγραφο 1 του ίδιου άρθρου πρέπει να είναι ίση με ποσοστό της διαφοράς μεταξύ της τιμής-στόχου και της μέσης τιμής της διεθνούς αγοράς των εν λόγω προϊόντων· ότι πρέπει, λαμβανομένων υπόψη των χαρακτηριστικών της εν λόγω αγοράς, να καθορισθεί το ποσοστό αυτό σε 100 % για τα προϊόντα που αναφέρονται στο άρθρο 1 σημείο β) πρώτη περίπτωση και σημείο γ) του κανονισμού (ΕΟΚ) αριθ. 1117/78, και σε 50 % για τα προϊόντα που αναφέρονται στο άρθρο 1 σημείο β) δεύτερη περίπτωση του ίδιου κανονισμού·

ότι στο άρθρο 104 της πράξεως προσχωρήσεως του 1979 έχουν ορισθεί τα κριτήρια για τον καθορισμό της κατ' αποκοπή ενισχύσεως και της τιμής-στόχου που εφαρμόζονται στην Ελλάδα·

ότι μια νέα θεώρηση του συνόλου των προβλημάτων σχετικά με τον καθορισμό των τιμών για την περίοδο εμπορίας 1983/84 απεδείχθη αναγκαία, πράγμα που προκαλεί καθυστέρηση στον καθορισμό των τιμών· ότι είναι, συνεπώς απαραίτητο να καθοριστεί η από 1ης μέχρι 24 Απριλίου 1983 ενίσχυση στην παραγωγή και η τιμή-στόχος για τις αποξηραμένες ζωοτροφές των οποίων η περίοδος εμπορίας λήγει στις 31 Μαρτίου 1983,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από 1ης μέχρι 24 Απριλίου 1983 το ποσό της κατ' αποκοπή ενισχύσεως στην παραγωγή, που προβλέπεται στο άρθρο 3 του κανονισμού (ΕΟΚ) αριθ. 1117/78, καθορίζεται σε 8,01 ECU ανά τόνο για τα προϊόντα που αναφέρονται στο άρθρο 1 σημεία β) και γ) του εν λόγω κανονισμού

Άρθρο 2

Από 1ης μέχρι 24 Απριλίου 1983 η τιμή-στόχος για τα προϊόντα που αναφέρονται στο άρθρο 1 σημείο β) πρώτη περίπτωση του κανονισμού (ΕΟΚ) αριθ. 1117/78 καθορίζεται:

- για την Ελλάδα, σε 164,74 ECU ανά τόνο,

- για τα άλλα Κράτη μέλη, σε 168,81 ECU ανά τόνο.

Η τιμή αυτή αναφέρεται σε προϊόν:

- περιεκτικότητας σε υγρασία 11 %,

- περιεκτικότητας σε ολικές ακατέργαστες πρωτεΐνες σε σχέση με την ξηρά ύλη 18 %.

Άρθρο 3

Από 1ης μέχρι 24 Απριλίου 1983 τα ποσοστά που πρέπει να ληφθούν υπόψη για τον υπολογισμό της συμπληρωματικής ενισχύσεως που προβλέπεται στο άρθρο 5 του κανονισμού (ΕΟΚ) αριθ. 1117/78 καθορίζονται:

- σε 100 % για τα προϊόντα που αναφέρονται στο άρθρο 1 σημείο β) πρώτη περίπτωση και σημείο γ) του εν λόγω κανονισμού,

- σε 50 % για τα προϊόντα που αναφέρονται στο άρθρο 1 σημείο β) δεύτερη περίπτωση του εν λόγω

Άρθρο 4

Ο παρών κανονισμός αρχίζει να ισχύει την 1η Απριλίου 1983.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 28 Μαρτίου 1983.

Για το Συμβούλιο

Ο Πρόεδρος

J. ERTL

(1) ΕΕ αριθ. L 142 της 30. 5. 1978, σ. 1.

(2) ΕΕ αριθ. L 162 της 12. 6. 1982, σ. 32.

(3) Γνώμη που διατυπώθηκε στις 10 Μαρτίου 1983 (δεν έχει δημοσιευθεί ακόμη στην Επίσημη Εφημερίδα).